EL
C 78/40
Επίσημη Εφημερίδα της Ευρωπαϊκής Ένωσης
18.2.2022
9.
η αναλογία κάθε αλκοολικού συστατικού αναφέρεται τουλάχιστον μία φορά: στο ίδιο οπτικό πεδίο με τη μνεία και κατά φθίνουσα σειρά των χρησιμοποιούμενων ποσοτήτων.
Η αναλογία αυτή ισούται με το επί τοις εκατό ποσοστό, κατ’ όγκον, της καθαρής αλκοόλης που αντιπροσωπεύει το κάθε αλκοολικό συστατικό επί του συνολικού, κατ’ όγκον, περιεχομένου του τελικού προϊόντος σε καθαρή αλκοόλη.
3.5.3.
Όσον αφορά τα λικέρ Παραγωγή: 1. το τρόφιμο που κάνει μνεία στο αλκοολούχο ποτό ή στα αλκοολούχα ποτά είναι λικέρ, δηλ. αλκοολούχο ποτό που πληροί τις απαιτήσεις οποιασδήποτε από τις κατηγορίες 33 έως 40 του παραρτήματος I του SDR (λικέρ)· 2. το προϊόν που προκύπτει εξακολουθεί να είναι λικέρ, δηλ. αλκοολούχο ποτό που πληροί τις απαιτήσεις της κατηγορίας 33 του παραρτήματος Ι (λικέρ)· 3. το αλκοολούχο ποτό ή τα αλκοολούχα ποτά που αναφέρεται/-ονται στη μνεία πληροί/-ούν όλες τις απαιτήσεις που καθορίζονται για την παραγωγή του/τους στην αντίστοιχη κατηγορία αλκοολούχων ποτών του παραρτήματος Ι ή στον τεχνικό φάκελο/στις προδιαγραφές προϊόντος της ΓΕ, συμπεριλαμβανομένου του ελάχιστου αλκοολικού τίτλου του/τους, δηλ. μόνο αυθεντικά αλκοολούχα ποτά μπορούν να αναφέρονται σε μνεία· 4. το σύνολο της προστιθέμενης αλκοόλης προέρχεται από το αλκοολούχο ποτό ή τα αλκοολούχα ποτά που αναφέρεται/-ονται στη μνεία (δηλ.
επιπλέον της αλκοόλης που είναι φύσει παρούσα στο αρχικό λικέρ), με εξαίρεση την αλκοόλη που μπορεί να υπάρχει σε πιθανές αρωματικές ύλες, χρωστικές ή άλλα επιτρεπόμενα συστατικά.
Επισήμανση: 5.
η νόμιμη ονομασία είναι «λικέρ», δεδομένου ότι το αλκοολούχο ποτό που προκύπτει εξακολουθεί να πληροί τις σχετικές απαιτήσεις της κατηγορίας 33 του παραρτήματος I ή μία από τις νόμιμες ονομασίες που προβλέπονται από την άλλη κατηγορία λικέρ της οποίας τις απαιτήσεις πληροί·
6.
η νόμιμη ονομασία του λικέρ πρέπει να αναγράφεται σε εμφανές σημείο κατά τρόπο ώστε να είναι εύκολα ορατή, ευανάγνωστη και, ανάλογα με την περίπτωση, ανεξίτηλη.
Σε καμία περίπτωση οι πληροφορίες αυτές δεν κρύβονται, καλύπτονται, διαγράφονται ή διακόπτονται από οποιαδήποτε άλλα κείμενα ή εικόνες ή οποιαδήποτε άλλα παρεμβαλλόμενα στοιχεία·
7.
η μνεία συνοδεύεται πάντοτε από τη νόμιμη ονομασία του λικέρ, η οποία εμφανίζεται στο ίδιο οπτικό πεδίο (33)·
8.
η μνεία δεν βρίσκεται στην ίδια γραμμή με τη νόμιμη ονομασία του λικέρ·
9.
η μνεία αναγράφεται σε μέγεθος γραμματοσειράς που δεν υπερβαίνει το ήμισυ του μεγέθους γραμματοσειράς που χρησιμοποιείται για τη νόμιμη ονομασία του λικέρ και τους σύνθετους όρους, όπου χρησιμοποιούνται σύνθετοι όροι·
10.
ο όρος «cream» (μόνο στα αγγλικά) δεν εμφανίζεται ούτε στη νόμιμη ονομασία του λικέρ ούτε στη νόμιμη ονομασία του αλκοολούχου ποτού ή των αλκοολούχων ποτών που αναφέρεται/-ονται στη μνεία· και 11.
η αναλογία κάθε αλκοολικού συστατικού αναφέρεται τουλάχιστον μία φορά: στο ίδιο οπτικό πεδίο με τη μνεία και κατά φθίνουσα σειρά των χρησιμοποιούμενων ποσοτήτων.
Η αναλογία αυτή ισούται με το επί τοις εκατό ποσοστό, κατ’ όγκον, της καθαρής αλκοόλης που αντιπροσωπεύει το κάθε αλκοολικό συστατικό επί του συνολικού, κατ’ όγκον, περιεχομένου του τελικού προϊόντος σε καθαρή αλκοόλη.
3.5.4.
Όσον αφορά αλκοολούχα ποτά εκτός από λικέρ Παραγωγή: 1. το τρόφιμο που κάνει μνεία στο (ένα) αλκοολούχο ποτό είναι αλκοολούχο ποτό εκτός από λικέρ, 2. στην περίπτωση αυτή, η μνεία μπορεί να γίνει στις ακόλουθες δύο περιπτώσεις: α) το αλκοολούχο ποτό που αναφέρεται στη μνεία χρησιμοποιήθηκε ως η μόνη αλκοολική βάση για την παραγωγή του τελικού αλκοολούχου ποτού, υπό τον όρο ότι: i.
δεν έχουν προστεθεί άλλα αλκοολούχα ποτά ή αιθυλική αλκοόλη ή προϊόντα απόσταξης (τα οποία θα υπόκειντο στις διατάξεις για τα μείγματα) και το τελικό αλκοολούχο ποτό πληροί τις απαιτήσεις που ορίζονται στο παράρτημα Ι για μια κατηγορία αλκοολούχου ποτού και φέρει, συνεπώς, τη νόμιμη ονομασία της συγκεκριμένης κατηγορίας (και ποτέ την κοινή ονομασία «αλκοολούχο ποτό»)·
(33) Τα λικέρ που εμπίπτουν σε αυτή τη διάταξη, τα οποία δεν πληρούν αυτή την απαίτηση αλλά πληρούν τις απαιτήσεις του κανονισμού (ΕΚ) αριθ.
110/2008 και έχουν παραχθεί και επισημανθεί πριν από τις 31 Δεκεμβρίου 2022, μπορούν να συνεχίσουν να διατίθενται στην αγορά μέχρις εξάντλησης των αποθεμάτων.